Nafarroako Parlamentuko Mahaiak, 2022ko apirilaren 4an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Patricia Perales Hurtado andreak aurkeztutako galdera, EH Bilduk eta Nafarroako Gobernuak ekainaren 2ko 4/2008 Foru Dekretuko 68. artikuluan aurreikusitako zenbatekoak aldatzeko sinaturiko akordioa betetzeari buruzkoa (10-22/POR-00156).

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko apirilaren 4an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Patricia Perales Hurtado andreak, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuko Ekonomia eta Ogasuneko kontseilari Elma Saiz Delgado andreari, Osoko Bilkuran erantzun dezan:

2022ko martxoaren 31n bizitzeko gutxieneko diru-sarreraren eskualdaketa sinatu da eta Nafarroako Parlamentuan Estatuaren eta Nafarroako Foru Komunitatearen arteko Hitzarmen Ekonomikoaren aldaketa onetsi da.

Nafarroako Gobernuaren eta EH Bilduren artean sinatutako aurrekontu-akordioan jasotzen da 4/2008 Foru Dekretuaren 68. artikuluan aurreikusitako zenbatekoen handitzeari heldu behar zaiola. Aipatu konpromisoan zehazten denez hori gauzatu beharko da hiru hilabeteko epean, bizitzeko gutxieneko diru-sarrera edo Hitzarmen ekonomikoa onesten denetik.

Kontuan hartuz biak onetsi direla eta konpromiso hori formalizatzeko epe bat ezarrita dagoela, honako galdera hau aurkezten dugu:

Zer urrats egin gogo du Nafarroako Gobernuak EH Bilduren eta Nafarroako Gobernuaren artean sinatutako akordioa gauzatzeko, ekainaren 2ko 4/2008 Foru Dekretuaren 68. artikuluan aurreikusitako zenbatekoak aldatu eta era horretan hileko 800 euro baino txikiagoak ez diren zenbatekoak bermatzeko?

Iruñean, 2022ko martxoaren 31n

Foru parlamentaria: Patricia Perales Hurtado